**Zápisnica**

**zo zasadnutia obecného zastupiteľstva konaného dňa 18.02.2016 o 18“00 hod.**

 Bod č. 1:

 Prítomní: Podľa prezenčnej listiny

Zasadnutie obecného zastupiteľstva viedol starosta obce pán Mgr. Milan Dolák.

Zistil, že na zasadnutí sú prítomní 6 poslanci, teda zasadnutie je uznášania schopné.

Za overovateľov zápisnice určil: Iveta Bejdová

 Ján čeľovský

 **Program rokovania :**

1. Zahájenie, určenie overovateľov zápisnice, návrh zmien programu rokovania a schválenie programu rokovania, písomná správa o plnení uznesení obecného úradu

2. Prerokovanie písomnej správy o plnení uznesení obecného zastupiteľstva

3. Prejednanie podávania žiadostí a vypracovania projektov na získanie peňazí z Eurofondov, prípravné práce - opatrenia 7.2 regenerácia verejných priestranstiev a rekonštrukcia a údržba rigolov, studní. Informácia o zistených skutočnostiach a výber konkrétneho projektu.

4. Prejednanie informácií ku kúpe traktora s príslušenstvom – SWOT analýza

5. Výberové konanie na geometrický plán

7. Rôzne – výber organizácie zodpovednosti výrobcov

8. Diskusia

9. Návrh na uznesenie

 Po schválení programu rokovania poslancami a určení overovateľov, starosta obce pristúpil k prejednaniu jednotlivých bodov programu.

**K bodu č. 2**

Poslanci OZ zobrali písomnú správu starostu na vedomie

**K bodu č. 3**

V rámci možností, ktoré ponúka štruktúra Eurofondov na obnovu menších obcí starosta navrhol pracovať na projekte revitalizácie centra obce – t. j. parkovej úpravy pri kultúrnom dome. Po dohode s poslancami, spoločne uprednostnili tento projekt, kde je možnosť čerpať sumu až do výšky 100 000 € pred budovaním rigolov , kde je možnosť čerpať nenávratný príspevok do sumy 50 000 €. V súvislosti s prípravou projektu, bolo potrebné zadať vypracovanie stavebného projektu. Poslanci schválili práce na príprave tohto projektu v pomere hlasov 6:0.

**K bodu č. 4**

V súvislosti s kúpou traktora s príslušenstvom prejednali poslanci OZ všetky momentálne dostupné informácie. Starosta poskytol SWOT analýzu k porovnaniu prevádzky traktorov o výkone 30 HP a 60 HP. Na základe diskusie poslanci OZ predbežne navrhujú kúpu silnejšieho traktora od 60 HP vyššie, jednonápravovú vlečku od 3,5 tony vyššie, priekopový mulčovač s výsuvným ramenom a drvičku konárov. Doporučujú nákup traktora v hotovosti, keď bude potreba s dofinancovaním na úver. Príslušenstvo obstarať prípadne na leasing. Zároveň poslanci zaväzujú starostu, aby ďalej pracoval na obstarávaní informácií k predmetnej kúpe, za účelom čo najefektívnejšieho a najhospodárnejšieho nákupu.

**K bodu č. 5**

Poslanci schvaľujú v pomere 6:0 výberové konanie na geometrický plán - č. parc. 323/1 o rozlohe 394 m2, LV 933/ č. parc. 323/2 o rozlohe 436 m2, č. parc. 323/3 o rozlohe 77 m2, 323/4 o rozlohe 233 m2 a zároveň vytýčiť hranice pozemku vzájomne výhodné pre spolumajiteľov, plán pre multifunkčné ihrisko pre potreby kolaudácie a cesty pre potreby majetkového vysporiadania.

**K bodu č.6**

Na základe informácie starostu poslanci OZ schvaľujú v pomere hlasov 6:0 uzatvoriť zmluvu so spoločnosťou Natur Pack.

***Overovatelia:*** Iveta Bejdová **....................................**

 Ján Čeľovský ......................................

 Starosta obce: ......................................

**UZNESENIE**

**zo dňa 18.02.2016**

**číslo: 012**

Obecné zastupiteľstvo v Malých Ozorovciach

berie písomnú správu starostu na vedomie

 ....................................

**UZNESENIE**

**zo dňa 18.02.2016**

**číslo: 013**

Obecné zastupiteľstvo v Malých Ozorovciach

**Schvaľuje**

Podanie projektu a žiadosti na NFP z eurofondov na revitalizáciu centra v obci

 .......................................

**UZNESENIE**

**zo dňa 18.02.2016**

**číslo: 014**

Obecné zastupiteľstvo v Malých Ozorovciach

**Schvaľuje**

Nákup silnejšieho traktora s príslušenstvom

 .......................................

**UZNESENIE**

**zo dňa 18.02.2016**

**číslo: 015**

Obecné zastupiteľstvo v Malých Ozorovciach

**Schvaľuje**

výberové konanie na geometrický plán

 .......................................

**UZNESENIE**

**zo dňa 18.02.2016**

**číslo: 016**

Obecné zastupiteľstvo v Malých Ozorovciach

**Schvaľuje**

Uzatvorenie zmluvy so spoločnosťou Natur Pack

 .......................................